(Aangestuur vanaf Jacques Duèze)
Die pouslike familieWysig
Pous Johannes XXII is die seun van Arnaud Duèze en Hélène de Bérail, gegoede burgers van Cahors, 'n dorp wat sy bestaan maak uit handel en bankwese. Behalwe Jacques het hulle nog die volgende kinders en nageslag gehad:
Nog 'n dogter met die getroude van Jean, wat een seun gehad het nl.
Na 'n sedis vacatio van meer as twee jaar word Pous Johannes XXII op 7 Augustus 1316 verkies as 'n kompromie tussen die Italianers en die Franse met die steun van Philip V, koning van Frankryk en Robert I, koning van Napels.
Pous Johannes XXII meng sterk in in die voortslepende verdeeldheid binne die orde van die Minderbroeders (Franciskaners). Hy kies kant vir die “konvensioneles” teen die “spiritualiste”. Die spiritualiste verkondig absolute armoede en beskou selfs die opslaan van kos as sonde. 'n Klein aantal hardnekkige spiritualiste onder wie Jean Barrani, Dieudonné Michaëlis, Guilhem Sancton en Pons Rocha van Narbonne het voor die Inkwisisie verskyn en is op 7 Mei 1318 op die brandstapel in Accoules tereggestel.
Die dissidente Minderbroeders het hulle aangesluit by hertog Lodewyk van Beiere, 'n vyand van die pous. Op 28 September 1322 verslaan Lodewyk sy teenstander Frederik die Skone van Oostenryk in die slag van Mühldorf. Die pous spreek die ban uit oor Lodewyk weens sy anti-pouslike gedrag op 23 Maart 1323. Lodewyk roep 'n algemene konsilie saam (die Sachsenhausen vergadering 22 Mei 1324) en beskuldig die pous van kettery oor sy standpunt teen die “spiritualiste”. Die hertog kry die steun van die dissidente Minderbroeders en van Marsilius van Padua. Marsilius was van mening dat die oordeel van 'n algemene konsilie bo die van die pous staan. Lodewyk trek Rome binne in 1328 en met die hulp van die Colonna familie word hy tot keiser gekroon. Drie maande nadien op 14 April 1328 (Brittanica gee 18 April) vaardig hy 'n edik uit waarin Jacques van Cahors as pous afgeset word en laat Teenpous Nicolaas V (Pietro Rainalducci), een van die “spiritualiste”, verkies. Nicolaas word gekroon op 22 Mei 1328 in die Sint Pieterskerk. Toe Lodewyk in 1329 uit Rome terugtrek verloor Nicolaas sy steun. Nicolaas reis na Avignon en onderwerp hom aan Pous Johannes op 25 Augustus 1329.
Pous Johannes XXII het nuwe bisdomme gestig in Indië, Iran en Armenië. Hy verklaar Thomas van Aquino heilig op 18 Julie 1323. Hy verbied die musikale stroming Ars Nova in die kerkmusiek en veroordeel die leerstellings van Meester Eckhart op Sondag 27 Maart 1329 in die bul “In Agro Dominico”.
Die pous het in die jare 1331 tot 1332 'n paar twyfelagtige uitsprake gemaak. Hy het beweer dat die heiliges na hulle dood moet wag tot die Laaste Oordeel voordat hulle in die hemel kom en dat sondaars ook nie voor die tyd verdoem sou wees. Die sienings is veroordeel op 19 Desember 1333 deur 'n vergadering van teoloë aan die Universiteit van Parys en onder andere deur William Ockham aangegryp om die pous te laat afset. Op sy sterfbed het die pous egter die sienings herroep op 3 Desember 1334.
Op 14 Maart 1319 stig Johannes met die bul “Ad ea ex quibus” die Portugese orde van die Ridders van Christus. Hy gee ook die besittings van die Tempeliers in Portugal aan die nuwe orde.
14 Maart 1319 - Ad ea ex quibus – Bul wat die Portugese orde van die Ridders van Christus instel.
12 November 1323 - Quum inter nonnullos - Teen die kettery van die Fransciskane se “spiritualiste” oor absolute armoede.
10 November 1324 - Quia Quorundam - Verduideliking van die bul oor absolute armoede.
27 Maart 1329 - In Agro Dominico – Veroordeling van die leerstellings van Meester Eckhart.
2 Desember 1333 - Summa providit altitudo consilii - Bul oor die Universiteit van Salamanca en sy katedraal.
Mollat, Guillaume (1963). “The Popes at Avignon”. Thomas Nelson and Sons.
Nold, Patrick (2003) . “Pope John XXII and his Franciscan Cardinal: Bertrand de la Tour and the Apostolic Poverty Controvesy”, Oxford.
↑ John XXII. (2008). Encyclopædia Britannica. Deluxe Edition. Chicago: Encyclopædia Britannica
↑ Kirsch, J.P. (1910). Pope John XXII. In The Catholic Encyclopedia. New York: Robert Appleton Company. Besoek Januarie 30, 2009 by: http://www.newadvent.org/cathen/08431a.htm
Wikimedia Commons bevat media in verband met Ioannes XXII.
Bertrand V Comarque Bisop van Fréjus
1300 – 1310 Opgevolg deur
Bertrand VI d’Aimini
Clemens V Pous (Pontifex Maximus)
1316 – 1334 Opgevolg deur
Ontsluit van "https://af.wikipedia.org/w/index.php?title=Pous_Johannes_XXII&oldid=1808225"